સપ્ટેમ્બર માસમાં પ્યોંગયાંગ ઓટમ (પાનખર ઋતુ) ઇન્ટરનેશનલ ટ્રેડ ફેર - વ્યાપારિક મેળામાં ઉત્પાદનોનું પ્રદર્શન

સપ્ટેમ્બર માસમાં પ્યોંગયાંગ ઓટમ (પાનખર ઋતુ)  ઇન્ટરનેશનલ ટ્રેડ ફેરના આયોજકોએ જણાવ્યું કે, અઢીસો (250)થી વધુ સ્થાનિક અને વિદેશી કંપનીઓએ ઉત્તર કોરિયાની રાજધાની પ્યોંગયાંગમાં યોજાયેલા આ વ્યાપારિક મેળામાં પોતાના ઉત્પાદનોનું પ્રદર્શન કર્યું હતું.

સીરિયા, ચીન, ક્યુબા, ઈરાન, ઇટાલી, ઇન્ડોનેશિયા, વિયેતનામ અને તાઇવાન જેવા રાષ્ટ્રોએ તેના વ્યાપારિક આયોજનમાં ભાગ લીધો હતો.

તમને આ પણ વાંચવું ગમશે

આ આયોજનને મીડિયામાં સફળ આયોજન તરીકે દર્શાવવામાં આવ્યું છે.

કેવા પ્રતિબંધો છે, ઉત્તર કોરિયા પર?

ઉત્તર કોરિયાને રાષ્ટ્ર તરીકે વ્યાપાર અને વાણિજ્ય માટે સતત એક પ્રતિબંધિત વિસ્તાર તરીકે જ સંબોધવામાં આવે છે

ઉત્તર કોરિયાને રાષ્ટ્ર તરીકે વ્યાપાર અને વાણિજ્ય માટે સતત એક પ્રતિબંધિત વિસ્તાર તરીકે જ સંબોધવામાં આવ્યો છે.

ગત મહિને 23 ડિસેમ્બરના રોજ ઉત્તર કોરિયા પર લદાયેલા નિયંત્રણોને વધુ કડક કરવામાં આવ્યા હતા.

ઉત્તર કોરિયામાંથી તેલ (ક્રૂડ ઓઇલ), ખાદ્ય વસ્તુઓ, મશીનરી અને વીજ સાધનોની આયાત પર વૈશ્વિક વ્યાપારિક પ્ર... બીજા 4000 અક્ષરો માટે લેખ ચાલુ રાખો:
તિબંધ મુકવામાં આવ્યો છે.

આવી પરિસ્થિતિમાં જ્યાં ઉત્તર કોરિયા પર અનેક પ્રકારના વૈશ્વિક વ્યાવસાયિક અને વાણિજ્ય વ્યવહારો પર પ્રતિબંધો લાદવામાં આવ્યા છે. તેવા સમયે આ રાષ્ટ્ર સાથે વ્યાપારિક-વાણિજ્ય સંબંધો વિક્સાવવા એ ઘણી કંપનીઓ માટે ખૂબ જોખમી છે.

શું છે બિઝનેસની સંભાવનાઓ?

ઉત્તર કોરિયામાં વ્યાપાર કેન્દ્ર શરૂ કરવાનું અને વિદેશી ગ્રાહકો સાથે સંપર્કો બનાવવા માટે આ પ્રકાશન એક માધ્યમ છે

પોલ તિજયા, ડચ આઇટી કન્સલ્ટન્સીના સ્થાપક છે, જે ઉત્તર કોરિયામાં વેપાર કરે છે, તે આ દેશમાં રહેલી વ્યાપારિક સંભાવનાઓને લઈને બહુ ઉત્સાહી છે.

પોલ તિજયાએ ગત વર્ષે મે મહિનામાં પ્યોંગયાંગમાં વેપાર અને રોકાણની તકોની ચકાસણી કરવા માટે યુરોપીયન પ્રતિનિધિમંડળનું નેતૃત્વ કર્યું હતું.

પોલ તિજયાએ કહ્યું હતું કે, "દરેક વ્યક્તિ આંતરરાષ્ટ્રીય વેપાર કરવા માંગે છે."

તિજયા કહે છે કે કિમ જોંગ ઉનની સરકાર સાથે વેપાર કરવાની નૈતિક ચિંતાઓને કારણે આ દેશના અર્થતંત્રને મળનારા બળ અને પ્રોત્સાહનને ધ્યાનમાં નથી લેવાતું આથી તેમાંથી થનારા ફાયદાઓને ક્યાંક આપણે નજરઅંદાજ કરી બેસીએ છીએ.

ઉત્તર કોરિયાના ફોરેન ટ્રેડ ઓફ ડીપીઆરકે પ્રકાશનની નવી આવૃત્તિમાં વાચકો માટે નવા ઉત્પાદનો વિષે વિગતો આપવામાં આવેલી છે.

આ પ્રકાશનમાં તબીબી સાધનો, આઈપેડથી લઈને સાબુ સુધીનાં તમામ ઉત્પાદનોની વિગતો દર્શાવવામાં આવેલી છે.

આ પ્રકાશનમાં તબીબી સાધનો, આઈપેડથી લઈને સાબુ સુધીનાં તમામ ઉત્પાદનોની વિગતો દર્શાવવામાં આવેલી છે

ઉત્તર કોરિયામાં વ્યાપાર કેન્દ્ર શરૂ કરવાનું અને વિદેશી ગ્રાહકો સાથે સંપર્કો બનાવવા માટે આ પ્રકાશન એક માધ્યમ છે અને આ રીતે ઉત્તર કોરિયા વિશ્વ સાથે વેપાર કરે છે.

યુનિવર્સિટી ઓફ સિડનીમાં ઉત્તર કોરિયાના બિઝનેસ રિસર્ચર જસ્ટિન હેસ્ટિંગ્સ કહે છે, "આ દેશમાં જીવવા માટે દરેક વ્યક્તિએ સખત પરિશ્રમ કરવો પડે છે અને એક પ્રકારે ઉદ્યોગસાહસિક બનવું જરૂરી છે."

હેસ્ટિંગ્સ ઉમેરે છે કે ઉત્તર કોરિયામાં નાણાં કમાવવા માટે ઘણાં સર્જનાત્મક રસ્તાઓ શોધવા પડે છે.

વેપાર સામયિકો અને અખબારી અહેવાલોને જોતાં એવું લાગે છે કે ઉત્તર કોરિયામાં બધું સારું ચાલી રહ્યું છે.

કોણ ખરીદે છે ઉત્તર કોરિયાનો સામાન?

શું ખરેખર કોઈ ઉત્તર કોરિયાના ઉત્પાદનો ખરીદે છે? આવો સવાલ થવો સ્વાભાવિક છે.

સાન ડિએગો, કેલિફોર્નિયા યુનિવર્સિટી ખાતે ઉત્તર કોરિયાના રાજકીય અર્થતંત્રમાં કોરિયા-પેસિફિક સ્ટડીઝના પ્રોફેસર અને નિષ્ણાત સ્ટીફન હેગર્ડ કહે...